ราคาน้ำมันดิบ WTI พุ่งแรง 3 วันต่อเนื่องกูรูแนะซื้อเก็งกำไรกลุ่มพลังงาน-ปิโตรฯ
บล.ซีไอเอ็มบี (ประเทศไทย) เก็งกําไรกลุ่มพลังงานและปิโตรเคมี โดยแนะนำซื้อเก็งกําไรหุ้นกลุ่มพลังงานและปิโตรเคมี หลังจากที่เมื่อวานนี้ราคาน้ำมันดิบ WTI พุ่งขึ้นแรงถึง 8.8% หรือ 3.98 ดอลลาร์/บาร์เรล มาปิดที่ 49.20 ดอลลาร์/บาร์เรล ซึ่งเป็นการปรับเพิ่มขึ้น 3 วันทําการติดต่อกันกว่า 27% จากระดับ 38.6 ดอลลาร์/บาร์เรล
1 ก.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (1 ก.ย.) เก็งกําไรกลุ่มพลังงานและปิโตรเคมี โดยแนะนำซื้อเก็งกําไรหุ้นกลุ่มพลังงานและปิโตรเคมีอย่าง บริษัท ปตท. จำกัด (มหาชน) หรือPTT บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP บริษัท ไทยออยล์ จำกัด (มหาชน) หรือ TOP บริษัท พีทีที โกลบอล เคมิคอล จำกัด (มหาชน) หรือ PTTGC บริษัท อินโดรามา เวนเจอร์ส จำกัด (มหาชน) หรือ IVL
อีกทั้งบริษัท บ้านปู จำกัด (มหาชน) หรือ BANPU บริษัท บางจากปิโตรเลียม จำกัด (มหาชน)หรือ BCP บริษัท ไออาร์พีซี จำกัด (มหาชน) หรือ IRPC หลังจากที่เมื่อวานนี้ราคาน้ำมันดิบ WTI พุ่งขึ้นแรงถึง 8.8% หรือ 3.98 ดอลลาร์/บาร์เรล มาปิดที่ 49.20 ดอลลาร์/บาร์เรล ซึ่งเป็นการปรับเพิ่มขึ้น 3 วันทําการติดต่อกันกว่า 27% จากระดับ 38.6 ดอลลาร์/บาร์เรล หลังโอเปกได้ออกมาแสดงความวิตกกังวลว่าราคาน้ํามันที่ปรับตัวลดลงในช่วงที่ผ่านมาอาจจะส่งผลกระทบต่ออุตสาหกรรมพลังงาน ทําให้มีการคาดการณ์ว่าโอเปกจะดําเนินการลดกําลังการผลิตลงเพื่อหนุนราคาน้ำมัน
นอกจากนั้น EIA ได้มีการประกาศลดคาดการ์ณการผลิตน้ํามันของสหรัฐในช่วง 5 เดือนแรกของปีลง 40,000-130,000 บาร์เรล/วันในแต่ละเดือน ซึ่งบงชี้ว่าภาวะอุปทานที่ล้นตลาดในช่วงที่ผ่านมาน่าจะเริ่มคลี่คลายลง